(La 83:18)
1. Anɔkuale Mawu,
Mo lɛ o bɔ níhi tsuo.
Nɛ kɛ je blema lokoo,
O biɛ ji Yehowa.
Wa ná bua jɔmi kaa
O sɔmɔli ji wɔ tsuo.
Wa ma de je mahi tsuo
Kaa a je o yi daa.
(NƆ HEMI)
Yehowa, Yehowa,
Mawu ko be kaa mo.
Ngɛ hiɔwe kɛ zugba tsuo nɔ,
Mawu ko be kaa mo.
E sa nɛ nimli nɛ le kaa
Mo ji Mawu Ope.
Yehowa, Yehowa,
Wa be Mawu kpa ko kaa mo.
2. Mo lɛ o kɛ wɔ tsuɔ
Nɔ́ nɛ mo nitsɛ o suɔ.
O suɔmi nya ní wa peeɔ.
O biɛ ji Yehowa.
O kɛ o biɛ wo wɔ,
Wa yeɔ o he odase.
E ji he blɔ nɛ se be
Kaa o biɛ ngɛ wa nɔ.
(NƆ HEMI)
Yehowa, Yehowa,
Mawu ko be kaa mo.
Ngɛ hiɔwe kɛ zugba tsuo nɔ,
Mawu ko be kaa mo.
E sa nɛ nimli nɛ le kaa
Mo ji Mawu Ope.
Yehowa, Yehowa,
Wa be Mawu kpa ko kaa mo.
(Moo hyɛ 2 Kron. 6:14; La 72:19; Yes. 42:8 hulɔ.)